David Villa

**David Villa Sánchez** , moteyáu **El Guaḥe**, ye un ex-futbolista asturianu que xugaba de delanteru.

## Alcuñu
**El Guaḥe** esti nomatu vien de la pallabra asturiana guaḥe ello quier dicir persona xoven, entamando esti nes categories inferiores del UP Langreo onde entamó esti alcuñu pola so estatura, dellos años dempués castellanizada pola prensa española na pallabra "*Guaje*".

## Biografía
Entamó nel UP Langreo,xugando con el jugador que'y dio la fama, Marco Pérez Bada, residente de Llanes onde tuvo xugando hasta los diecisiete años. Ceo llamó la atención de los principales clubes asturianos, pero el Real Uviéu descartó incorporalu a El Requexón debíu a que'l cuerpu téunicu nun creyó que tuviese suficiente potencial, siendo la principal hipótesis el descarte pol so altor. Esto dexo-y el camín llibre al Sporting, que lu incorporó a la escuela de Mareo, primeru nel División d'Honor xuvenil y posteriormente nel Sporting B pa que debutase na campaña 1999/2000.

### Real Sporting
Tres dellos años finando de formase na Escuela de fútbol de Mareo, na temporada 2001/2002 ascendió al primer equipu del Sporting, club col que xugó dos temporaes completes na segunda división.

### Real Zaragoza
Algamó l'atención de los equipos de primer división marcando 39 goles nos 78 partíos xugaos, y el Real Zaragoza ficholu na temporada 2003/2004 por unos 3 millones d'euros y la cesión del delanteru croata Mate Bilić. Demientres so etapa nel Zaragoza xugó 73 partíos y marcó 32 tantos nes dos temporaes que tuvo, algamando el títulu de Campeón de Copa ante'l Real Madrid. Lo que-y fexu debutar na seleición española de fútbol.

### Valencia CF
Na temporada 2005/2006 llegó al Valencia CF, anguaño el so equipu, que pa algamar contratu col xugaor pagó lo estipulau na cláusula de rescisión del so contratu: 12 millones de euros. Na so primer temporada nel club valencianista cumplió coles espeutatives xeneraes yá que anotó 25 goles, quedando segundu nel trofeu Pichichi a solu un gol d'Eto'o. La gran temporada realizada llevolu a ser ún de los convocaos por Luis Aragonés pa participar nel Mundial d'Alemaña cola seleición española.

Na temporada 2006-2007, David Villa llegó a ser de nuevu el mayor goleaor de la lliga española, algamando asina el segundu trofeo Zarra, que-y da el diariu deportivu Marca cá añu dende'l 2006.

### FC Barcelona
En 2010 llega al FC Barcelona, ganando con esti equipu la Lliga española y la Lliga de Campeones de la UEFA na temporada 2010/2011.

### Atlético de Madrid
Nel branu de 2013 ye traspasáu al Atlético de Madrid, ganando con esti equipu la Lliga española y quedando segundo de la Lliga de Campeones de la UEFA na temporada 2013/2014.

## New York City Football Club
Nel branu de 2014, en rematando'l so contratu col Atlético de Madrid, robló col New York City Football Club, nuevu equipu de la Major League Soccer de los Estaos Xuníos.

## Clubes

## Seleición Española
El so debut prodúxose'l 9 de febreru de 2005, n'Almería. Disputábase un partíu de clasificación pal Mundial d'Alemaña 2006, que'l so resultáu foi España 5-0 San Marín. Nel primer partíu d'España nel Mundial d'Alemaña 2006 escontra Ucraína, Villa marcó dos goles. El primeru nun llibre direutu, y el segundu de penalti.

Na Eurocopa 2008 convirtióse nel máximu goliador con un total de 4 goles. El día 10 de xunu del 2008, nel partíu de debut de la seleición española escontra'l combináu rusu, Villa fizo un hat-trick. El resultáu final foi 4-1 a favor d'España. Nel segundu partíu d'España, xugáu'l 14 de xunu escontra Suecia, Villa marcó'l gol de la victoria por 2-1 nel últimu minutu del partíu y mete a España en cuartos de final como 1ª de grupu.

## Palmarés

### Campeonatos nacionales

### Campeonatos internacionales

## Defensa de l'asturianu

En 2008 Villa participó na campaña *[[Doi la cara pola oficialidá]]* que defendía la oficialidá de la llingua asturiana.

## Referencies

## Enllaces esternos